Na temelju članka 19. Zakona o službenicima u namještenicima u lokalnoj i područnoj (regionalnoj) samoupravi („Narodne novine“, broj 86/08 i 61/11), Općinski načelnik Općine Dvor raspisao je

**NATJEČAJ**

**za imenovanje pročelnika/ce Jedinstvenog upravnog odjela Općine Dvor**

**na neodređeno vrijeme – 1 izvršitelj/ica – probni rad 3 mjeseca**

Natječaj je objavljen u „Narodnim novinama“ broj 86 od 26. rujna 2016., na web-stranici Općine Dvor i na oglasnoj ploči Općine Dvor

**OPIS POSLOVA PROČELNIKA/CE:**

* rukovodi, organizira i usklađuje obavljanje poslova u Jedinstvenom upravnom odjelu,
* odgovoran je za pravovremeno i zakonito obavljanje poslova i zadataka iz djelokruga Jedinstvenog upravnog odjela,
* prati zakone i druge propise, te organizira i priprema pravovremeno usklađivanje postojećih akata i donošenje novih akata,
* organizira, koordinira i usmjerava rad službenika i namještenika Jedinstvenog upravnog odjela,
* donosi rješenja u upravnim postupcima iz djelokruga Jedinstvenog upravnog odjela i učestvuje u izradi istih,
* izrađuje podneske za provođenje upravnog, ovršnog i drugih postupaka iz djelokruga Jedinstvenog upravnog odjela,
* učestvuje u provođenju postupaka javne nabave i vodi evidenciju iz područja javne nabave,
* izrađuje prijedlog plana prijma u službu Jedinstvenog upravnog odjela Općine Dvor,
* izrađuje program rada i izvješća o radu Jedinstvenog upravnog odjela,
* prisustvuje sjednicama Općinskog vijeća,
* obavlja poslove u svezi ostvarivanja prava i obveza iz službe i radnih odnosa službenika i namještenika i dužnosnika koji profesionalno obnašaju svoju dužnost,
* razmatra predstavke i pritužbe na rad službenika i namještenika Jedinstvenog upravnog odjela,
* izrađuje nacrt proračuna, izmjena i dopuna proračuna, obračuna proračuna i plana nabave,
* obavlja i druge poslove po nalogu općinskog načelnika.

**Podaci o plaći:**

Plaću radnog mjesta pročelnika Jedinstvenog upravnog odjela za koje se raspisuje natječaj čini umnožak koeficijenta složenosti poslova radnog mjesta koji iznosi 1,65 i osnovice za izračun plaće 5.108,84 kn bruto, uvećan za 0,5 za svaku navršenu godinu radnog staža.

**Provjera znanja i sposobnosti:**

Provjera znanja i sposobnosti se sastoji od:

1. pisanog testiranja i
2. intervjua s kandidatima koji su ostvarili najmanje 50% ukupnog broja bodova na pisanom testiranju

**Izvori za pripremu za testiranje:**

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15)
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08 i 61/11),
3. Zakon o općem upravnom postupku („Narodne novine“, broj 47/09).
4. Zakon o proračunu („ Narodne novine“, broj 87/08, 136/12 i 15/15)
5. Zakon o komunalnom gospodarstvu („Narodne novine“, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 147/14, 36/15)

Pravila testiranja:

Prethodnoj provjeri mogu pristupiti samo kandidati koji ispunjavaju formalne uvjete iz natječaja.

Smatra se da je kandidat koji nije pristupio prethodnoj provjeri povukao prijavu na natječaj.

Po dolasku na prethodnu provjeru od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera započinje pisanim testiranjem. Kandidatima će biti podijeljena pitanja za provjeru znanja i to ukupno 20 pitanja (1 pitanje = 0,5 boda). Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Pisano testiranje traje maksimalno 60 minuta.

Intervju se provodi s kandidatima koji su ostvarili najmanje 50% ukupnog broja bodova (5 i više bodova) na pisanom testiranju.

Povjerenstvo za provedbu natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad u Jedinstvenom upravnom odjelu Općine Dvor. Rezultati intervjua boduju se od 1 do 10 bodova.

Nakon provedenog postupka. Povjerenstvo za provedbu natječaja sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova na pisanom testiranju i intervjuu.

Povjerenstvo dostavlja općinskom načelniku Općine Dvor Izvješće o provedenom postupku koje potpisuju predsjednik Povjerenstva i članovi Povjerenstva.

Općinski načelnik donosi Rješenje o imenovanju pročelnika Jedinstvenog upravnog odjela za izabranog kandidata koje se dostavlja svim kandidatima prijavljenim na natječaj.

Protiv Rješenja o imenovanju pročelnika žalba nije dopuštena, ali se može pokrenuti upravni spor pred Upravnim sudom Republike Hrvatske u roku 30 dana od dana dostave rješenja o imenovanju pročelnika Jedinstvenog upravnog odjela.

**Natječaj je objavljen u „Narodnim novinama“ broj 86 od 26.9.2016.godine**

**Rok za podnošenje prijava: zaključno sa 4. listopad 2016. godine**

POZIV ZA TESTIRANJE bit će objavljen, najmanje pet (5) dana prije održavanja istog, na web-stranici Općine Dvor www.dvor.hr i oglasnoj ploči Općine Dvor.

**Općina Dvor**